cyanic-selkie/wikianc huggingface dataset:
How You Like That
23 שעות אחרי צאתו של הקליפ, מונה הצפיות שלו מנה כ-81,026,891 צפיות, מה שהופך אותו לסרטון הראשון בכל הזמנים שהצליח לחצות את רף ה-80 מיליון צפיות בפחות מ-24 שעות. כאשר חלפו ה-24 שעות, פורסם כי סך הצפיות שהקליפ צבר הוא 82,377,522. מעבר להצלחה של הקליפ עצמו, נרשמו למעלה מ-1.2 מיליון אנשים לערוץ היוטיוב של בלאקפינק בפחות מיממה, בסמוך לצאתו. בעקבות כך, הפכה ללהקה עם המספר המנויים הגבוה ביותר ביוטיוב. כמה ימים לאחר המאורע, דיווחו באופן רשמי מיוטיוב כי מספר הצפיות שצבר הקליפ ב-24 השעות הראשונות לצאתו הוא 86.3 מיליון צפיות. בפחות משבוע, שבר הקליפ של השיר חמישה שיאי גינס. הקליפ הפך לקליפ המהיר בהיסטוריה שהצליח לצבור 100 מיליון צפיות, כשהקודם לכך היה "Boy with Love" של BTS והלסי. כמו כן, צבר למעלה מ-11 מיליון לייקים.
רקע וכתיבה
השיר נכתב על ידי טדי פארק ודני צ'ונג והופק על ידי טדי פארק, אר. טי ו-24 שעבדו עם בלאקפינק על שירים נוספים שהוציאה במהלך הקריירה שלה. ב-4 במאי 2020 דווח כי הלהקה סיימה להקליט את אלבומה החדש והמשיכה לעבוד על הווידאו קליפ הרשמי של השיר אותו היא תכננה להוציא ב-26 ביוני 2020. ב-18 במאי באותה השנה שיתפה חברת התקליטים של הלהקה YG אנטרטיינמנט, כי באלבום החדש יכללו למעלה מעשרה שירים.
קידום
ב-13 ביוני 2020, פורסם הפרולוג הרשמי של השיר, בערוץ היוטיוב של הלהקה, תוך שהוא צבר למעלה מ-3 מיליון צפיות ביממה ומיליון לייקים. חמישה ימים לאחר מכן, פורסמו שני טיזרים בהם מופיעות ג'ני ורוזה. כל טיזר צבר למעלה מ-6.5 מיליון צפיות ביממה אחת ומיליון לייקים גם כן. למחרת, פורסמו שני טיזרים נוספים בהם מופיעות ליסה וג'יסו. כל טיזר צבר למעלה מ-6 מיליון צפיות, תוך שאחד צבר קרוב ל-8 מיליון צפיות בפחות מיממה וזאת בנוסף לכך ששניהם צברו למעלה ממיליון לייקים.
חמישה ימים לפני צאתו של השיר, פורסם הטיזר החמישי והאחרון בו מופיעות כל ארבע חברות הלהקה יחד. הטיזר צבר למעלה מ-7.8 מיליון צפיות ביממה ומיליון לייקים גם כן. בימים אחדים, צברו כל חמשת הטיזרים יחדיו למעלה מ-65 מיליון צפיות. ב-23 ביוני באותה השנה, פורסם הטיזר הרשמי של השיר, שצבר למעלה מ-15 מיליון צפיות בפחות מ-19 שעות. הטיזר הפך לסרטון הנצפה ביותר בעולם ביום צאתו, תוך שצבר למעלה מ-2 מיליון לייקים בפחות מיממה. כדי להמשיך לעזור בקידום שלו, הופיעה הלקה תוכנית המוזיקה הדרום קוריאנית "Inkigayo". ההופעה הפכה לוויראלית וצברה למעלה ממיליון לייקים ו-14 מיליון צפיות.
הצלחה
כבר שיצא, הצליח השיר לשבור שיאי השמעות במדינות שונות, כולל בקוריאה הדרומית. בתוך דקות, הגיע השיר למקום הראשון ברשימת השירים המושמעים ביותר במדינה. בנוסף לכך, הצליח השיר לכבוש 64 פסגות מצעדי אייטונס של מדינות שונות ובכך שברה הלהקה את השיא של עצמה ל-"שיר של להקת בנות שכבש הכי הרבה פסגות אייטונס", כשהקודם לכך היה שירן המשותף עם ליידי גאגא, "Sour Candy" שנכלל באלבומה החמישי של גאגא, Chromatica.
בפחות מ-24 שעות, נמכר השיר בלמעלה ממיליון עותקים ברפובליקה העממית של סין בלבד, דבר שהופך אותו לשיר הראשון בתולדות עולם המוזיקה הקוריאני שהצליח לעשות זאת. כמו כן, דורג השיר והקליפ במקומות הראשונים בכל מצעדי ה-QQ Music. דקות בודדות לאחר מכן, דווח כי הוא קיבל את תואר הפלטינה המשולשת במדינה, על מכירות של למעלה מ-1,200,000 עותקים. כמה ימים לאחר מכן, דווח כי מכירותיו במדינה נסקו ל-2,500,064 עותקים בסך הכול. בספוטיפיי צבר השיר למעלה מ-4 מיליון השמעות ביממה אחת. כמו כן, הפתיחה של השיר שם הייתה לפתיחה הגדולה ביותר של שיר של להקת בנות ובכך נשבר השיא של "Sour Candy", של ליידי גאגא. בפחות משבוע, צבר השיר למעלה מ-30 מיליון השמעות בספוטיפיי. בשעות הבודדות בהן נספרו מכירותיו של השיר, פורסם כי הוא נמכר בכ-3,952 עותקים ביפן ובכך התברג במקום ה-17 במצעד יפן הוט 100. במצעד השירים המשולבים של המדינה הגיע למקום ה-24, ובמצעד השירים הדיגיטליים למקום ה-19. בשלושה ימים, צבר השיר כ-1,804,749 השמעות בספוטיפיי ביפן בלבד.
וידאו קליפ
הווידאו קליפ הרשמי של השיר עלה לערוץ היוטיוב הרשמי של בלאקפינק בשידור חי ב-26 ביוני 2020. במהלך השידור החי, צפו בקליפ למעלה מ-1.6 מיליון אנשים ובכך שברה הלהקה את שיא כל הזמנים לפרימיירה המצליחה ביותר בכל הזמנים ביוטיוב. השיא היה שייך ל-BTS ושירם "On". תוך שניות ספורות, צבר הקליפ מיליוני צפיות ומונה הלייקים שלו עמד על למעלה ממיליון לייקים. בפרק זמן של שש שעות, הצליח הקליפ לצבור 27,383,924 צפיות. כעבור שש שעות נוספות, מונה הצפיות שלו עמד על כ-52,468,558 צפיות בסך הכול. כעבור 15 שעות ו-8 דקות חצה הקליפ את רף ה-60 מיליון צפיות ובכך שבר את שיא כל הזמנים לקליפ המהיר ביותר שהצליח לעשות זאת, כשהקודם לכך היה "Boy with Love" של BTS והלסי. הקליפ הוא הקליפ הנצפה ביותר בכל הזמנים ב-24 שעות, כשהקודם לכך היה "Boy with Love", שצבר 60,119,890 צפיות ב-24 שעות.
23 שעות אחרי צאתו של הקליפ, מונה הצפיות שלו מנה כ-81,026,891 צפיות, מה שהופך אותו לסרטון הראשון בכל הזמנים שהצליח לחצות את רף ה-80 מיליון צפיות בפחות מ-24 שעות. כאשר חלפו ה-24 שעות, פורסם כי סך הצפיות שהקליפ צבר הוא 82,377,522. מעבר להצלחה של הקליפ עצמו, נרשמו למעלה מ-1.2 מיליון אנשים לערוץ היוטיוב של בלאקפינק בפחות מיממה, בסמוך לצאתו. בעקבות כך, הפכה ללהקה עם המספר המנויים הגבוה ביותר ביוטיוב. כמה ימים לאחר המאורע, דיווח באופן רשמי מיוטיוב כי מספר הצפיות שצבר הקליפ ב-24 השעות הראשונות לצאתו הוא 86.3 מיליון צפיות. בפחות משבוע, שבר הקליפ של השיר חמישה שיאי גינס. הקליפ הפך לקליפ המהיר בהיסטוריה שהצליח לצבור 100 מיליון צפיות, כשהקודם לכך היה "Boy with Love" של BTS והלסי. כמו כן, צבר למעלה מ-11 מיליון לייקים.
Love Over Gold
Love over Gold הוא אלבום האולפן הרביעי של להקת הרוק הבריטית, דייר סטרייטס.
הפקה
האלבום יצא ב-20 בספטמבר 1982 על ידי חברת התקליטים הבינלאומית שבבריטניה, Vertigo Records ועל ידי האחים וורנר בארצות הברית. האלבום כלל שני סינגלים מצליחים "Private Investigations" אשר הגיע למקום ה-2 במצעד הסינגלים הבריטי, ו-"Industrial Disease" אשר הגיע למקום ה-9 במצעד הבילבורד בארצות הברית. האלבום הגיע למקום ה-1 באוסטרליה, אוסטריה, איטליה, ניו זילנד, נורווגיה ובריטניה. לעומת זאת, האלבום הגיע למקום ה-19 בארצות הברית. Love Over Gold הפך לאלבום זהב בארצות הברית, אלבום פלטינה בצרפת וגרמניה, ואלבום פלטינה כפול בקנדה ובריטניה.
האלבום היה שונה מאלבומיה הקודמים של הלהקה, ומאלו שבאו אחריו, בכך שהתאפיין בסגנון הרוק המתקדם (סגנון ברוק אשר משלב מוזיקת רוק, מוזיקה קלאסית או צלילים מורכבים אחרים) וכלל 5 שירים אשר אורך כל שיר נע בין ל-5 דקות עד ל-14 דקות. וכמו בכל אלבום של הלהקה, כל השירים נכתבו על ידי המנהיג של הלהקה, מארק נופלר. האלבום היה אמור לכלול את השיר Private Dancer אשר לבסוף הפך לשירה של טינה טרנר. הגרסה המשופרת לאלבום (רימסטר) ב-1996, על ידי ורטיגו רקורדס.
רשימת שירים
כל השירים נכתבו על ידי מארק נופלר
יואל ליבוביץ
יואל ליבוביץ (באנגלית: Joel Lebowitz; ) הוא פיזיקאי ומתמטיקאי יהודי-אמריקאי. זכה במספר פרסים. תמך בנושאי זכויות האדם, ובמיוחד במאבקם של מדענים אסירי ציון.
קורות חיים
נולד בטיאצ'יב (אז בצ'כוסלובקיה, כיום באוקראינה) להורים יהודים. שרד את מחנה ההשמדה אושוויץ, מקום בו נרצחו אביו, אימו ואחותו.
לאחר השחרור מהמחנה, עבר לארצות הברית ולמד בבית ספר יהודי אורתודוקסי ולאחר מכן באוניברסיטת סירקיוז, שם קיבל תואר דוקטור בשנת 1956. הצטרף לסגל ההוראה באוניברסיטת ייל ובישיבה יוניברסיטי. בשנת 1977 עבר לאוניברסיטת ראטגרס, שם הוא מכהן עד היום.
ליבוביץ פרסם יותר מחמש מאות מאמרים בנושא הפיזיקה הסטטיסטית. הוא אחד המייסדים והעורכים של כתב העת "Journal of Statistical Physics", אחד מכתבי העת החשובים בתחום זה.
בין היתר, הוכיח ליבוביץ, יחד עם אליוט ליב, כי חוק קולון מציית לגבול התרמודינמי. הוא גם ביסס את מה שידוע בשם "שוויון לייבוביץ" עבור פרומגנטים במודל איזינג. תחום המחקר הנוכחי שלו הוא בבעיות של חוסר שיווי משקל במכניקה סטטיסטית.
בין הפרסים הרבים שקיבל, הוענקה לליבוביץ מדליית מקס פלאנק בשנת 2007, "על תרומותיו החשובות בתחום הפיזיקה הסטטיסטית במערכות של שיווי משקל ובמערכות של חוסר שיווי משקל, ובמיוחד על תרומתו לגבי התאוריה של מעבר פאזה, והדינמיקה של מערכות אינסופיות ומצבים של חוסר שיווי משקל קבוע. כמו כן, עבור קידום תחום המחקר לכיוונים חדשים, ועל הכנסת מדענים נוספים לתחום". בנוסף זכה בפרס דני היינמן לפיזיקה מתמטית (2021).
מצוות הקהל
הַקְהֵל הוא כינויה של מצוות עשה מהתורה להקהיל את כל עם ישראל העולים לרגל בחג הסוכות שבמוצאי שנת שמיטה ולקרוא בתורה בפניהם. חכמים קבעו כי מצוות הקהל מתקיימת על ידי מנהיג העם, בקריאת פרשיות מספר דברים, במוצאי יום טוב של סוכות.
מטרת המצווה, לפי הרמב"ם וספר החינוך, היא לזרז את העם במצוות ולחזק בלבם את הכרת הדת והחשק לקיום מצוות התורה ברוב רושם.
מקור המצווה
לאחר שכתב משה את ספר התורה ונתנו למנהיגי העם, ציוום לקרוא בו בכל חג סוכות שבמוצאי שנה שביעית באוזני כל העם:
דרך קיום המצווה
בהגיע זמן מצוות הקהל, היו הכהנים תוקעים בחצוצרות, וכל העם, אנשים נשים וטף, היו נקהלים בבית המקדש, שם נבנתה בעזרת הנשים בימת עץ גדולה שעליה ישב המלך, וקרא לפניהם פרשיות נבחרות מספר דברים:
אחר הקריאה, בנוסף לברכת התורה, מברך עוד שבע ברכות כמו כהן גדול ביום הכיפורים. הקריאה והברכות בלשון הקודש.
לפי דעת הספרא גם פרשת קדושים הייתה נאמרת בהקהל, "מפני שרוב גופי תורה תלויים בה".
"זכר להקהל"
במוצאי שנת השמיטה תרמ"ט ניסה האדר"ת לחדש את מעמד ההקהל ואף חיבר (בעילום שם) ספר מיוחד על המעמד תחת השם "זכר למקדש". אולם המעמד לא יצא לפועל באותה שנה.
כעבור כחמישים שנה החלו להתקיים טקסי "זכר להקהל". מאז שנת ה'תש"ו (1945) מתקיים המעמד ברציפות מדי שבע שנים בחול המועד סוכות של מוצאי השמיטה (למעט פעם אחת, בשנת ה'תשל"ד - 1973, בשל מלחמת יום הכיפורים), ביוזמתו של הרב הראשי יצחק אייזיק הלוי הרצוג והרב ד"ר שמואל זנוויל כהנא, מנכ"ל משרד הדתות.
במרבית השנים האחרונות, המעמד התקיים ברחבת הכותל, וקראו מתוך ספר תורה הרבנים הראשיים לישראל ולעיתים גם נשיא מדינת ישראל. בשנת 1952 תכנן משרד הדתות טקס גדול בנוכחות של כ-20,000 איש בפניהם תוכנן שנשיא המדינה יקרא מספר דברים, אולם בסופו של דבר הגיעו הרבה פחות אנשים ונשיא המדינה לא השתתף. המעמד הגדול ביותר התקיים בחול המועד סוכות ה'תשמ"ח (1987), ביוזמתו של פרופ' הלל וייס. באותה שנה קרא בתורה נשיא המדינה חיים הרצוג. בשנת ה'תשנ"ה (1994) קרא בתורה הרב הראשי לישראל דאז, הרב ישראל מאיר לאו, במקום הנשיא עזר ויצמן. בשנת ה'תשס"ב (2001) קרא הנשיא משה קצב את פרשת המלך.
אולם, היוזמה לחדש טקסי 'זכר להקהל' בזמן הזה זכתה להתנגדות של רבנים רבים, ובראשם רבי אברהם ישעיהו קרליץ, ה'חזון איש'.
רבי מנחם מנדל שניאורסון מלובביץ' סבר, שהסיבה לכך שלא תקנו "זכר להקהל", היא מפני שהתוכן העיקרי של מצוות הקהל מתקיים גם כעת על ידי עריכת כינוסים שמטרתם חיזוק היהדות. בהתאם לכך, עודד הרבי לקיים כינוסי "הקהל" במשך כל השנה, אותה כינה "שנת הקהל".
שימושים אחרים בשם "מצוות הקהל"
הרב מאיר מוריץ בק ביקש להעניק שם עברי לטקס הקונפירמציה שהנהיג בבוקרסט לבנות שהגיעו לגיל בת מצוה, ובחר לכנות את הטקס, שנערך בשמחת תורה ה'תרל"ה (שנת מוצאי שמיטה) "מצוות הקהל".
מנה (להקה)
מנה (Maná) היא להקת רוק מקסיקנית, בין הלהקות הפופולריות ביותר באמריקה הלטינית.
היסטוריה
הלהקה הוקמה בסוף שנות ה-70 של המאה ה-20, והחלה להופיע ברחובות ובברים של גוודלחרה במקסיקו. בשנת 1980, החלה הלהקה להופיע בשם "Sombrero Verde" ("כובע ירוק"), ביצעה גרסאות כיסוי לשירים באנגלית וכן עסקה בכתיבת שירים חדשים בספרדית. לאחר שנה, הלהקה חתמה על חוזה ההקלטות הראשון שלה והקליטה את אלבומה הראשון "Sombrero Verde". ב-1983 יצא האלבום השני "A Ritmo de Rock". שני האלבומים לא הצליחו.
הלהקה שינתה את שמה ל"מנה" (המן התנ"כי בספרדית) ב-1987 והוציאה עוד שני אלבומים ומספר להיטים לפני פריצתה הגדולה במדינות דרום אמריקה עם האלבום "?Dónde Jugarán los Niños¿" (איפה ישחקו הילדים?) בשנת 1992, ואלבום הופעה חיה שיצא אחריו.
שני אלבומים נוספים, "Cuando Los Ángeles Lloran" (כשהמלאכים בוכים), ו-"Sueños Líquidos" (חלומות נוזליים) הביאו להכרה ולהצלחה מסחרית במדינות רבות, כולל ספרד וארצות הברית. בשנת 1999 הקליטה הלהקה הופעת "אנפלאגד" עבור MTV וב -2000 התארחה באלבומו של קרלוס סנטנה "Supernatural". בשלב זה כבר נחשבה הלהקה למצליחה ביותר בסוגה - רוק ספרדי, והמשיכה להוציא אלבומים נוספים תוך כדי שיתופי פעולה ושינויי הרכב הנגנים בלהקה.
סגנון הלהקה, רוק ספרדי, הוא אמנם תת-סוג של רוק, אך כמתבקש ממוזיקה שמקורה לטיני, יש בו אלמנטים רומנטיים ורכים יותר. בהשוואה למוזיקה הפופולרית במדינות דרום אמריקה, מנה מייצגים רוק קשוח, אך לאוזניים אמריקאיות ואירופאיות זהו רוק-פופ משויף. לקהל ישראלי מנה הגיעה דרך טיילים במדינות דרום אמריקה שאימצו אותה בחיבה, ומאוחר יותר נחשף אליה מעט הקהל הישראלי כשהפכה פופולרית גם בארצות הברית.
ב-12.07.2012 הופיעה הלהקה לראשונה בישראל בהיכל נוקיה בתל אביב, במסגרת סיבוב הופעות העולמי Drama y luz World tour.
בשנת 2015, הוציאה הלהקה את השיר "Mi Verdad", ביחד עם הזמרת הקולומביאנית, שאקירה. השיר נכלל באלבומם התשיעי Cama Incendiada, ונבחר להיות שיר הנושא המרכזי של הטלנובלה המקסיקנית "Sueño de amor".
בואינג 707
בואינג 707 הוא מטוס נוסעים מסחרי צר-גוף בעל ארבעה מנועים, שפותח בחברת בואינג בשנות ה-50 של המאה ה-20. שם הדגם מבוטא בצורה פופולרית "שבע-אפס-שבע". פאן אמריקן וורלד איירווייז החלה להפעיל את השירות המסחרי הראשון באמצעות דגם זה לפריז החל ב-26 באוקטובר 1958. בואינג סיפקה 1,010 יחידות של מטוס ה-707, ובכלל זה גם מדגם קטן ומהיר יותר שנקרא בואינג 720. אף על פי שהמטוס לא היה מטוס הנוסעים הסילוני המסחרי הראשון, ה-707 היה בין מטוסי הסילון הראשונים שזכו להצלחה מסחרית. מטוס זה הפך לכלי התובלה העיקרי להובלת נוסעים מסחרית בשנות ה-60, ונותר נפוץ גם לאורך שנות ה-70 של המאה ה-20. מטוס זה נתפס אצל רבים כמטוס שהוביל לתקופה הסילונית. מטוס הבואינג 707 הפך את בואינג לאחת מיצרניות מטוסי הנוסעים העיקריות והיה המטוס הראשון בסדרת ה-7x7 של החברה.
היסטוריה
ה-707 היה מבוסס על מטוס בשם 367-80 (כינויו הפנימי של הפרויקט בחברת בואינג היה "דאש 80"). פיתוח הדגם לקח פחות משנתיים מאז השקת הפרויקט ב-1952 ועד הצגתו הפומבית הראשונה, ב-14 במאי 1954 וטיסתו הראשונה חודש לאחר מכן. דגם ראשוני זה היה בסיס גם למספר דגמים צבאיים, ביניהם מטוס התובלה C-135 סטרטוליפטר, מטוס התדלוק האווירי KC-135 ומטוס ניטור הרדיואקטיביות WC-135 קונסטנט פיניקס. בואינג 367-80 הונע על ידי ארבעה מנועי פראט אנד ויטני JT3C, הגרסה האזרחית לדגם J57 שהיה בשימוש על מטוסים צבאיים רבים כמו ה-F-100, ה-F-101, ה-F-102 וה-B-52.
החלטה מאוחרת ויקרה הייתה להרחיב את גוף הבואינג 707 ב-15 סנטימטר ביחס ל-367-80 המקורי כדי שהמטוס יהיה רחב במעט ממתחרהו דאגלס DC-8. הרחבה זו לא בוצעה בנגזרות הצבאיות של הדגם.
פאן אם הייתה חברת התעופה הראשונה שהפעילה את דגם ה-707; הטיסה המסחרית הראשונה של המטוס הייתה מניו יורק לפריז ב-26 באוקטובר 1958. אמריקן איירליינס הייתה חברת התעופה הראשונה להפעיל את ה-707 בטיסה ארוכת טווח ב-25 בינואר 1959. ה-707 נהפך מהר למטוס הסילון הנפוץ ביותר לנוסעים בזמנו, תוך שהוא מדיח כמעט לחלוטין את הדאגלס DC-8.
על מנת להפוך לשחקנית עיקרית בעסקי התעופה המסחרית, בואינג הכניסה שינויים רבים במטוס לדרישת הלקוחות. בעוד שה-707-120 היה דגם הסטנדרט הראשוני עם מנועי פראט & וויטני, חברת התעופה קוואנטס הזמינה גרסה בעלת גוף מקוצר בשם 707-138, ובראניף הזמינה גרסה בעלת דחף גבוה יותר עם מנועי פראט & וויטני JT4A, בשם 707-220. הגרסה המשופרת ביותר הייתה ה-707-320 בעלת כנפיים גדולות וגוף מורחב. ה-707-420 צוידה במנועי קונוואי של רולס-רויס. לרוב ה-707 המאוחרים יותר היו מנועים שקטים ויותר חסכוניים בדלק בשם JT3D ועוד חלקים על הכנפיים לשיפור ביצוע הנחיתה וההמראה. סימלו אותם בסיומת "B" כמו למשל 707-120B ו-707-320B.
כאשר שנות השישים התקרבו לסיומן, הגידול הגדול בנסיעות אוויריות הוביל את ה-707 להיות קורבן של הצלחתו. ה-707 הפך לקטן מדי עבור כמויות הנוסעים במסלולים שהוא היה מיועד להם. הארכת גוף המטוס הייתה כבר בלתי אפשרית. גם מנועי הדור הראשון של ה-707 נעשו במהירות מיושנים בהיבט הרעש והחיסכון בדלק. התשובה של בואינג לבעיה הייתה המטוס הראשון בעל שתי הקומות, ה-747.
ייצור של ה-707 האזרחי הסתיים ב-1978. בסך הכל, יוצרו 1,010 יחידות לחברות תעופה. הגרסאות הצבאיות נשארו בייצור עד 1991.
חלק ממאפייני ה-707 הופיעו גם במטוסים חדישים יותר של בואינג. הבולט ביותר הוא בואינג 737, שמשתמש בגרסה מעודכנת של גוף המטוס של ה-707. בואינג 757 ובואינג 727 השתמשו באותו גוף מטוס של ה-707, שהוקטן או הוגדל. ה-727 וה-737 השתמשו באותה תצורת תא טייס של ה-707.
בשירות חיל האוויר הישראלי
בחיל האוויר הישראלי נמצא הבואינג 707 בשלוש תצורות, במסגרת טייסת 120:
משימות צבאיות
חיל האוויר של ארצות הברית הפעיל שני מטוסים מדגם בואינג 707 כמטוסים מיוחדים עבור נשיא ארצות הברית, אייר פורס 1. מטוסים אלה הותאמו במיוחד למשימה וניתן להם מספר הדגם VC-137. מדינות רבות אחרות השתמשו ב-707 להובלה של אנשים חשובים: ארגנטינה, ברזיל, צ'ילה, הרפובליקה של קונגו, מצרים, אינדונזיה, ישראל, איטליה, ירדן, לוב, מרוקו, פקיסטן, רומניה, ערב הסעודית, אוסטרליה, ונצואלה וסודאן. מפעילים צבאיים אחרים של ה-707 כללו את אנגולה, קנדה, קולומביה, גרמניה, הודו, איראן, פרגוואי, פרו, פורטוגל, ספרד, טאיוואן, טוגו, איחוד האמירויות הערביות, ויוגוסלביה. מטוסי בואינג 707 הופעלו גם למשימות תדלוק אווירי. מטוסים שהותאמו למשימה זו הוגדרו KC-135, והופעלו על ידי ארצות הברית, חילות האוויר של ברית נאט"ו, ישראל, אוסטרליה ודרום אפריקה.
משימה נוספת שבוצעה על ידי מטוסי בואינג 707 ייעודיים הייתה משימת שליטה ובקרה, פיקוד והתראה מוקדמת. במטוסים שהותאמו למטרה זו הותקנו מערכות מכ"ם וקשר מתקדמות, ומערכות מחשוב משוכללות לצורך עיבוד המידע. המשימה נקראת בחיל האוויר האמריקני AWACS (קיצור של Airborne Warning and Control System, מערכת התרעה ושליטה אווירית), והדגם מוגדר E-3 סנטרי. מטוסי סנטרי הופעלו על ידי ארצות הברית, מדינות ברית נאט"ו, צרפת, הממלכה המאוחדת (שתי מדינות אלו הפעילו מטוסי E-3 בנוסף על המטוסים של נאט"ו) וערב הסעודית. מערכות מכ"ם ובקרה אחרות הותקנו גם הן על מטוסי בואינג 707, כמו מערכת הפאלקון מתוצרת התעשייה האווירית לישראל.
מטוסי בואינג 707 הופעלו על ידי חיל האוויר של ארצות הברית גם למשימות איסוף מודיעין מסוגים שונים של מודיעין אותות וקומינט (מודיעין קשר) וכן מודיעין חוזי על ידי מספר דגמים מיוחדים ומסווגים. הסימון הכללי של דגם האיסוף הוא RC-135, ממנו פותחו לפחות 15 דגמי משנה שכינויים החל בשמות Rivet ו-Cobra יחד עם שם ספציפי לדגם עצמו, והתמחו באיסוף סוגים מסוימים של מודיעין ונדרשו להתקנת ציוד מיוחד בהתאם. הפלת מטוס בואינג 747 של חברת קוריאן אייר ב-1 בספטמבר 1983 על ידי מטוסי יירוט סובייטיים, אירעה לאחר שהמטוס זוהה בשוגג כדגם RC-135S Cobra Ball לאיסוף מודיעין טלמטריה של ניסויי טילים בליסטיים של ברית המועצות.
יחסי איטליה–וייטנאם
יחסי איטליה–וייטנאם הם יחסי החוץ בין איטליה לווייטנאם. היחסים נחשבים לחזקים וידידותיים יחסית.
היסטוריה
במהלך מלחמת וייטנאם, איטליה הכירה בדרום וייטנאם רק מכיוון שהיא חברה למערב. אף על פי כן, ב-1966, שגריר איטליה בסייגון, ג'ובאני ד'אורלנדי, שיתף פעולה עם הדיפלומט הפולני יאנוש לבנדובסקי מפולין הקומוניסטית ששמרה על קשר ידידותי עם צפון וייטנאם כדי לשכנע את המדינות להגיע לשלום מוחלט ולסיים את מלחמת וייטנאם. מבצע ציפורני חתול נחשב לאחת ההזדמנויות הטובות ביותר לסיים את המלחמה, אולם בשל המתיחות הגוברת בין ארצות הברית לצפון וייטנאם, שהובילה להחלטה שלאחר מכן להפציץ את צפון וייטנאם על ידי הנשיא לינדון ג'ונסון, הוא לא הצליח להתממש.
איטליה ווייטנאם כוננו לבסוף יחסים ב-1973.
יחסים מודרניים
בשנת 2005, וייטנאם רצתה לפתח יחסים רב-צדדיים עם איטליה בהתאם למצב הנוכחי בעולם ובאזור, הנשיא טראן דוק לואונג הבטיח לבקר את נשיא הבית העליון האיטלקי פרדיננדו קאסיני במהלך ביקורו בהאנוי.
סנדרה סקליוטי, מנהלת המרכז ללימודי וייטנאם בטורינו שבאיטליה, אמרה כי "וייטנאם ואיטליה נהנות מהתקופה התוססת ביותר ביחסים ביניהן, על פני פוליטיקה, כלכלה, חילופי תרבות ושיתוף פעולה ביטחוני".
Artcore
artcore הוא האלבום השני והמצליח ביותר עד כה של אמן הטראנס אבי שמיילוב (הידוע גם כאסטריקס) שיצא ב-2004. באלבום אסטריקס עושה קטעים יותר מלודיים לעומת אלבומו הקודם, Eye to Eye. האלבום מושפע מסגנונות שונים של מוזיקה. החל מסגנונות שונים של מוזיקה אלקטרונית (טראנס פרוגרסיב בטראק underbeat ואפילו אמביינט וטריפ הופ ב-beyond the senses) ועד אפילו סגנונות אחרים לגמרי של מוזיקה (כמו רוק בטראק שהפך ללהיט on fire). באלבום גם מופיע רמיקס של אסטריקס לטראק שמשותף שעשה עם אינפקטד מאשרום (monster).
הצלחת האלבום
לאחר הצלחת הסינגל החדשני Coolio, האלבום הגיע למעמד של אלבום זהב (מכירת של 20,000 עותקים) והפך את אסטריקס לאחד היוצרים הבולטים של הטראנס לצד גדולים אחרים כמו אינפקטד מאשרום. האלבום גם גרם לכניסה של אסטריקס ברשימת הדי ג'יי מאג לשנת 2005 היישר למקום ה-75 והפך את אסטריקס לאחד מיוצרי הטראנס פול און המובילים בעולם.
מצר ליטקה
מְצַר ליטקה (ברוסית: Пролив Литке; Proliv Litke) הוא מצר ים במפרץ קרגינסקי (Карагинский залив) שבים ברינג, לחופו הצפון-מזרחי של חצי האי קמצ'טקה שברוסיה. המצר מפריד בין קמצ'טקה ממערב לבין האי קרגינסקי (Карагинский остров) ממזרח.
רוחבו של המצר נע בין 21 ק"מ בנקודה הצרה ביותר ועד 72 ק"מ ואורכו למעלה מ-120 ק"מ.
המצר מכוסה קרח מדצמבר ועד יוני.
קרוי על שם מגלה ארצות רוסי ממוצא גרמני פיודור ליטקה.
לחופו המערבי של המצר (בצדו של חצי האי קמצ'טקה) שוכן היישוב אוסורה (Оссора) שמשמש כמרכז אדמיניסטרטיבי של מחוז המשנה קרגינסקי.
עונת 1993/1994 בפרמייר ליג
עונת 1993/1994 הייתה העונה השנייה של פרמייר ליג שהיא הליגה האנגלית הבכירה בכדורגל. העונה החלה ב-14 באוגוסט 1993 והסתיימה ב-8 במאי 1994. הליגה כללה 22 קבוצות.
הליגה הבכירה כללה 22 קבוצות. ניוקאסל יונייטד, וסטהאם יונייטד וסווינדון טאון היו הקבוצות שעלו מפוטבול ליג.
עבור הניצחון הוענקו שלוש נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.
מנצ'סטר יונייטד זכתה באליפות בפעם התשיעית בתולדות המועדון ובפעם השנייה ברציפות.
בסוף העונה ירדו לליגת המשנה שפילד יונייטד, אולדהאם אתלטיק וסווינדון טאון. במקומן עלו לליגה הבכירה קריסטל פאלאס, נוטינגהאם פורסט ולסטר סיטי.
פולמוס גופות היהודים בפקולטות לרפואה ברומניה
בשנים שלאחר מלחמת העולם הראשונה, בפקולטות לרפואה במרכזים האוניברסיטאיים ברומניה, סטודנטים לא יהודים החלו בהפגנות ומהומות על רקע סירוב הקהילות היהודיות לספק גופות לנתיחה שלאחר המוות עבור הסטודנטים, חרף העובדה שבין הסטודנטים היו לא מעט יהודים.
הרקע
ברומניה שלאחר מלחמת העולם הראשונה זכו היהודים לאמנציפציה ויכולתם להתחרות ברומנים גברה. האנטישמיות ברומניה, שניזונה במידה רבה מהתחרות על מקומות העבודה של בוגרי בתי הספר התיכוניים והאוניברסיטאות, התעצמה, בעיקר משום שהמספר היחסי של היהודים באוניברסיטאות באופן כללי ובפקולטות לרפואה במיוחד היה גדול בהרבה מחלקם באוכלוסייה הכללית. בשנת הלימודים 1920–1921 למדו רפואה באוניברסיטת בוקרשט 1,808 סטודנטים, כש-537 מתוכם היו יהודים (29,7%) - באותה תקופה אחוז היהודים באוכלוסייה הרומנית נע סביב 4%. בהונגריה השכנה הייתה תופעה דומה והשלטונות הנהיגו שם נומרוס קלאוזוס, לכן הסטודנטים הרומנים שאפו להנהיג גם ברומניה הגבלות דומות.
ההתפרצויות
הקהילות היהודיות סירבו לאפשר נתיחת גופות של יהודים על ידי סטודנטים בפקולטות לרפואה. הסטודנטים שמו לב שחלק מהגופות המגיעות לאולמות מסולקות במהלך הלילה ונשארות רק גופות של נוצרים. בימים 3 ו-4 בדצמבר 1922, באוניברסיטת קלוז', הסטודנטים הנוצרים תבעו לאפשר לסטודנטים יהודים לנתח רק גופות של יהודים ובמהלך המהומות פגעו בסטודנטים יהודים. ביום 10 בדצמבר 1922, באוניברסיטת בוקרשט, התפרצו בזעם הסטודנטים הנוצרים, גירשו מהאולמות את הסטודנטים היהודים, כתבו עצומה המופנית לפרדיננד הראשון, מלך רומניה ולראש ממשלת רומניה, ובה דרישה לקביעת נומרוס קלאוזוס מחמיר, ויצאו אל הרחוב, כדי להביא את העצומה ליעדו ובדרך התעמתו עם כוחות הסדר, כשהם צועקים סיסמאות אנטישמיות. בראש הסטודנטים עמדו יון סימיונסקו (Ion Simionescu), קונסטנטין דנלסקו (Constantin Danelescu) ונפולאון קרצו (Napoleon Creţu). התפרצויות דומות התרחשו באוניברסיטת יאשי, בהנהגת קורנליו זליה קודריאנו ויון מוצה ובאוניברסיטת קלוז', שם הוכו הסטודנטים היהודים.
תגובות והגבלות
ניקולאה יורגה, בעל עבר אנטישמי ידוע, גינה את מעשי הסטודנטים בקלוז', אך הפרופסור לרפואה ניקולאה פאולסקו פרסם מאמר אנטישמי בו גיבה את מעשי הסטודנטים והצדיק אותם.
הקהילה היהודית ביאשי הבטיחה לספק לפקולטה לרפואה את גופות היהודים, שלא יהיה להם דורש, אך הסתבר שהקהילה התחייבה גם לספק קבורה על חשבונה לכל יהודי, לכן מתים יהודים נקברו ללא דיחוי, בהתאם למקובל ביהדות ולא נותרו גופות "ללא דורש". בבוקרשט הבטיח וילהלם פילדרמן לספק גופות מקהילות יהודיות מערי הסביבה. ננקטו גם צעדים מפלים נגד הסטודנטים היהודים - ביאשי קבעו הסטודנטים הנוצרים את מיקום הסטודנטים הצופים בניתוחי מתים, כשלסטודנטים היהודים הוקצבו המקומות הפחות טובים.
ביאשי, בגיבויים של שני פרופסורים לאומניים, הסטודנטים הרומנים המשיכו להפגין, לתקוף סטודנטים יהודים ולהפעיל לחצים להרחקת היהודים מהאוניברסיטה. ההתפרעויות התפשטו מעבר לתחומי האוניברסיטה, והסטודנטים תקפו יהודים ברחבי העיר ופגעו בחנויות יהודיות. המאבק עם המשטרה הסלים והגיע לכך שמנהיג הסטודנטים, קורנליו זליה קודריאנו רצח את פרפקט משטרת יאשי ב-25 באוקטובר 1925, הובא למשפט ומושבעים לאומניים זיכו אותו. ב-1923, תחת לחץ הלאומניים, החליט סנאט אוניברסיטת יאשי, שהסטודנטים היהודים יוכלו לנתח רק גופות של יהודים. הפרופסורים הלאומניים הכשילו את הסטודנטים היהודים במבחנים בהיקף נרחב. מנהל המכון לאנטומיה, בהחלטה מספר 76 מיום 15 בנובמבר 1923, הוציא את הסטודנטים היהודים אל מחוץ לתחום אולם הניתוחים. ב-26 ביוני 1924 הודיע הדקאן של הפקולטה לרפואה שהסטודנטים היהודים יוכלו להיבחן באנטומיה טופוגרפית על גופות רק אם יישארו גופות לאחר שהנוצרים יסיימו את הבחינות המעשיות. פילדרמן מחה על כך, והזכיר שבין 215 הרופאים שנפלו בשדה הקרב במלחמת העולם הראשונה, 76 היו יהודים.
עמדת הרבנים
בעקבות האיום על היהודים בכלל והאיום על הסטודנטים היהודים בפרט, שלח רבה של בוקרשט – הרב חיים שמואל שור, מכתב לפוסקים ברומניה לחוות את דעתם בנושא. כך כותב הרב חיים צבי טייטלבוים רב ואדמו"ר בסיגט בשנת 1922 –
בהמשך נאמר שהשר הגדול שלח לרב שאלה בעניין, וביקש ממנו למצוא דרך להתיר את ניתוחי הגופות של היהודים. הרב שור אמר לשר, שהוא יתייעץ עם רבני המדינה, כפי שנעשה כאן. תשובת הרב טייטלבוים הייתה, שבמקום של סכנה מותר לחברה קדישא לא לדרוש מבית החולים גופות של יהודים, אפילו שברור שינותחו, כי זה רק איסור של שב ואל תעשה. לגבי העובדה שהסטודנטים היהודים לא יורשו ללמוד רפואה, הרב טייטלבוים לא הסכים בשום אופן להתיר ניתוח גוויות לשם זה, "ואדרבה, אם היה בידינו למחות שלא ילמדו כלל, היינו מחויבים למחות, ומה לנו ולהם על ידי לימודם שהם מחללי שבת ואוכלי טריפות, ואסור לסייע להם".
מסוק תובלה
מסוק תובלה (בצה"ל מכונה מסוק סער) הוא מסוק המשמש להובלת נוסעים או ציוד.
שימושים אזרחיים
מסוקי תובלה אזרחיים משמשים בעיקר להסעת נוסעים ולצרכים רפואיים. לאורך השנים נעשו ניסיונות ליצירת מערכות תחבורה ציבורית מבוססות מסוקים, אולם הן ננטשו בשל עליונות המטוס בתחום. מבחינה רפואית, מסוקים משמשים לפינוי פצועים ברחבי העולם, אולם ישנו דיון מדעי באשר ליעילות של פינוי מוסק ולנזק האפשרי שהוא גורם.
פעולות צבאיות לא-מלחמתיות
פעולות צבאיות לא-מלחמתיות (בר"ת: פצל"ם; באנגלית: Military Operations Other Than War, ר"ת: MOOTW) הן פעולות הנעשות על ידי הצבא ואינן קשורות באופן ישיר או עקיף לפעילות לוחמה.
סוגי פעולות
פעולות צבאיות לא-מלחמתיות כוללות:
פצל"ם נעשות לעיתים על ידי יחידות צבאיות המופנות באופן זמני למשימות אלה, תוך שימוש ביכולות שהוקנו להן למטרות צבאיות, ולעיתים על ידי יחידות ייעודיות, שהוקמו מלכתחילה לפצל"ם. במדינות שבהן מתקיים גיוס חובה, יחידות פצל"ם מאפשרות לחלק מבעלי האידאולוגיות הפציפיסטיות למלא את חובת הגיוס.
לעיתים מטושטש הגבול בין משימות שאינן לוחמתיות, אך נועדו להגשמת יעדי הצבא, לבין פצל"ם. דוגמאות:
שאלת הטלתן של משימות כאלה על הצבא שנויה במחלוקת.
הסדרת הפעולות בחוק
במדינת חוק מוסדרת הפעלתו של הצבא בחוק, ולעיתים מתייחסת החקיקה באופן ספציפי לפצל"ם, בהיותו חריגה ממטרות היסוד של הצבא. דוגמאות: הטלת פצל"ם על צבא, במיוחד פעילות שיש לה השלכות פוליטיות פנימיות, מעלה את סוגיית הפגיעה בדמוקרטיה.
פצל"ם בישראל
צה"ל עסק בפצל"ם מראשית ימיו. עם זאת, פקודת סדרי השלטון והמשפט, שהסמיכה את הממשלה להקים כוחות מזוינים קבעה כי תפקידם יהיה "הגנה על המדינה". חוק יסוד: הצבא שנחקק בשנת 1976, הוא חוק קצר, שלא הגדיר במפורש את תפקידיו של צה"ל. רק בשנת 1995 תוקנה פקודה סדרי השלטון והמשפט, ונקבע בה כי הכוחות יוכלו לבצע גם פעולות לשם השגת יעדיה הביטחוניים והלאומיים של המדינה. בין היתר, עוסק הצבא בפעילויות כגון:
פצל"ם בתוכנית ההתנתקות
במסגרת ההיערכות לביצוע תוכנית ההתנתקות הוגשה עתירה לבג"ץ כנגד השימוש בצה"ל לשם פינוי המפונים מבתיהם ומיישוביהם. טענת העותרים: "יש להבחין הבחנה חדה בין פעולות של אכיפת חוק המתבצעות בתחומי מדינת ישראל ומופנות כלפי אזרחים ישראלים, לבין שמירה על ביטחון המדינה מפני אויבים מחוץ. אכיפת חוק אזרחית נמצאת בסמכותה הבלעדית של משטרת ישראל, ואילו הצבא מופקד על שמירת ביטחון המדינה מפני אויביה. שימוש בצה"ל ובחייליו לצורכי שמירה על הסדר הציבורי אל מול אוכלוסייה אזרחית חוטא למהות תכליתו של הצבא שהוא צבא חובה". עתירה זו נדחתה תוך קביעה כי "יישום ההתנתקות הינה יעד ביטחוני-לאומי"'.
הזאהיר
הזאהיר (בפורטוגזית: O Zahir) הוא ספר מאת הסופר הברזילאי פאולו קואלו. ראה אור בשנת 2005 ותורגם ל-44 שפות, בהן הגרסה בעברית שתורגמה על ידי יורם מלצר. הספר נכתב במקור בפורטוגזית, אך מטעמי חוקי זכויות יוצרים, פורסם לראשונה באיראן בשפה הפרסית (מספר חודשים לאחר פרסום הספר באיראן, הוא הורד מהמדפים ומכירתו נאסרה).
"זאהיר" הוא מושג שמקורו בתרבות האסלאם. הסיפור סובב סביב המספר, סופר היוצא לחפש את אשתו שנעלמה.
גידול מסוג אנדודרמל סינוס
בניגוד לצורה הטהורה של הגידול כפי שהיא מופיעה בפעוטות, גידול מסוג אנדודרמל סינוס במבוגרים הוא לעיתים קרובות שילוב של סוגים שונים של תאי נבט, בעיקר טרטומה וקרצינומה אמבריונלית. בעוד שגידול שמקורו מטרטומה בלבד הוא בדרך כלל שפיר, גידול מסוג אנדודרמל סינוס הוא גידול ממאיר.
מיקלוש רוז'ה (סופר אמנות)
מיקלוש רוז'ה, (במקור רוזנטל, בהונגרית: Rózsa Miklós; פאפה, 12 במרץ 1873 – בודפשט, 9 בינואר 1945) היה עיתונאי, סופר אמנות והיסטוריון אמנות יהודי-הונגרי, מתרגם ועורך דין. הוא חקר באמנות את האמנויות המודרניות. השם הבדוי הסיפרותי שלו היה: טֶבִיש שפירושו בהונגרית: קוץ. הוא היה חבר ב-KUT - האגודה החדשה לאמנים)
גידול מסוג אנדודרמל סינוס
אבחנה
ההיסטולוגיה של הגידול משתנה, אולם בדרך כלל כוללת תאים אנדודרמליים ממאירים. תאים אלו מפרישים חלבון עוברי (אלפא פטופרוטאין - AFP) שניתן למצוא ברקמת הגידול, בסרום, בנוזל הצרברוספינלי, בשתן ובמקרים נדירים של גידול בעוברים גם במי שפיר.
מיקלוש רוז'ה (סופר אמנות)
ביוגרפיה
מיקלוש רוז'ה נולד במשפחה יהודית כבנם של המורה מור רוזנטל ושל פרנציסקה ריינר. אביו נפטר בטרם נולד, ולכן אמו גידלה אותו לבד. הוא סיים את ארבע הכיתות הנמוכות בגימנסיה הקתולית בעיר הולדתו, ומהשנה החמישית (כיתה ט') למד בקולגיום הקלוויניסטי. מכיוון שנכשל ביוונית, אמו הוציאה אותו מבית הספר ומסרה אותו כחניך בחנות ספרים. כבר באותה תקופה כתב שירים ומאמרים לעיתונים הטרנסדאנוביים ועבד גם בעיתונים המקומיים בפאפה.
בשנת 1892 עבד בפשטי נפלו. בשנת 1893 עבר לצמיתות לבודפשט, שם הפך לעובד פנימי של היומון "מדיאר היראפ" (Magyar Hírlap), ומאוחר יותר של "יומן בודפשט" (Budapesti Napló). בינתיים סיים את לימודיו בתיכון באופן פרטי ובהמשך קיבל תואר במשפטים מאוניברסיטת בודפשט (כיום אוניברסיטת אטווש לוראנד). בשנת 1894 כתב מחזה עממי מתוך הרומן בשם "יולצ'ה גאניו" של ז'יגמונד יוסט בשם "האמונה", אך ההצגה לא הוצגה אז על ידי תיאטרון העם באותה תקופה. רוז'ה הוציא שוב את ההצגה בשנת 1902 - זמן רב לאחר מותו של ז'יגמונד יוסט - ופעל רבות כדי לעלות אותה על הבמה. הוא הפך למזכירו של הצייר מיהאי מונקאצ'י, כשחזר הביתה מפריז בשנת 1896. את הידע האמנותי שלו רכש בעיקר בחו"ל, במסעותיו במינכן ובפריז. המאמרים שלו בכמה עיתונים ומגזינים, בעיקר בנושא אומנויות יפות, תיאורי תערוכות וביקורות אמנות היו משמעותיים ביותר.
ספרי זוטא במדבר
ספרֵי זוטא במדבר הוא מדרש הלכה על ספר במדבר, שרובו אבד, ושוחזר בעיקר מתוך ציטוטים במקורות משניים. זהו מדרש מקביל למדרש הנפוץ יותר, ספרי במדבר. בעוד שספרי במדבר הוא מדבי רבי ישמעאל, הרי שספרי זוטא הוא ענף מיוחד של דבי רבי עקיבא. בשנים האחרונות גילה מנחם כהנא שרידים של מדרש בעל מאפיינים דומים על ספר דברים, וכינה אותו ספרי זוטא דברים.
גידול מסוג אנדודרמל סינוס
אבחנה
במקרים בהם יש חוסר התאמה בין תוצאות הביופסיה לתוצאות בדיקת ה-AFP, התוצאה החיובית קובעת בכל מקרה. זאת משום שלעיתים נוצרים "מוקדים ממאירים" בתוך גידול גדול יותר, בדרך כל טרטומה. במקרה כזה, ביופסיה עשויה לגלות רק את הטרטומה, ואילו קיומם של התאים הממאירים יתגלה רק בבדיקת AFP. לעיתים עשויים לעשות שימוש ב-GATA-4, גורם שיעתוק כדרך אבחנה.
ספרי זוטא במדבר
"זוטא" פירושו "קטן", אך כנראה הכינוי הזה למדרש בפי הראשונים אינו מתייחס לגודלו (כפי הנראה אורכו היה דומה לספרי במדבר), אלא לנדירות תפוצתו. המדרש שוחזר בעיקר מתוך מובאות בילקוט שמעוני (בשם "זוטי"), ובמדרש הגדול (באופן סתמי).
מיקלוש רוז'ה (סופר אמנות)
ביוגרפיה
עקב נישואיו הוא השתייך לחוג שושלת הבנקאות מדארשי-בק. משנת 1922, כפי שפורסם בעיתונות "קולנוע קורווין ( תיאטרון קורווין דאז) שנפתח לאחרונה יהיה בניהולו האמנותי ובניהולו הראשי של ד"ר מיקלוש רוז'ה, מנהל הבנק העירוני ההונגרי". אשתו הייתה בלנקה בק, סופרת (1880–1964), איתה התחתן ב-3 באוגוסט 1902 בבודפשט. משנת 1928 הוא ארגן מספר תערוכות בגלריה טמאש בבודפשט וניסה לזכות בתמיכת הציבור באמנות ההונגרית המודרנית. בנוסף, כיוון שקיבל רישיון עורך דין באמצע שנות ה-30 של המאה ה-20, עסק גם בעריכת דין.
מיקלוש רוז'ה נחשב לאחד מקורבנות השואה, אך נסיבות מותו מוזכרות באופן שטחי בלבד או בכלל לא.
גידול מסוג אנדודרמל סינוס
אבחנה
אבחנה של גידול זה או מעקב שלו בקרב נשים הרות ופעוטות מסובכת יותר, לאור העובדה שבשתי הקבוצות הללו יש רמות גבוהות של חלבון עוברי באופן טבעי. לפיכך, בשתי הקבוצות יש לקחת בחשבון את רמות החלבון על פי גיל ההריון או על פי גיל התינוק, ולתקן בהתאם. מעקב אחר הגידול על ידי מעקב על רמות AFP דורש תיקון מדויק עבור גיל הריון אצל נשים הריון ובמקרה של תינוקות - על פי גילם.
ספרי זוטא במדבר
החוקרים זיהו בחיבור זה מאפיינים ייחודיים, שאינם זהים לרגיל במדרשים מדבי רבי עקיבא, שאליהם הוא שייך באופן כללי. כך לדוגמה, המשנה המצוטטת אצלו כמעט תמיד אינה זהה לנוסח משנתנו, בשונה מהרגיל אצל דבי רבי עקיבא. גם המינוחים אינם זהים תמיד לרגיל באותו בית מדרש. שאול ליברמן סבר שעורך המדרש היה ממתנגדי בית רבי יהודה הנשיא (רבי), ומסיבה זו רבי אינו מוזכר במדרש זה כלל, וגם משנת רבי אינה מצוטטת כפי שהיא. מלומדים מאוחרים יותר הטילו ספק במוצקות טענה זו, וסבורים שאין לדעת מעבר לכך שמדובר בסוג מסוים של בית מדרש בתוך "דבי רבי עקיבא".
חברת הפירות המאוחדת
רקע
בשנת 1871 חתם היזם האמריקאי הנרי מיגס (Henry Meiggs) על חוזה עם ממשלת קוסטה ריקה לבניית מסילת רכבת בין עיר הבירה, סן חוסה, לעיר הנמל לימון. אחיינו, שהיה עוזרו בעסקים, מינור סי. קית' (Minor C. Keith) החליף את מיגס עם מותו בשנת 1877 בעסקיו בקוסטה ריקה. משנת 1873 החל בנטיעות ניסיון של בננה לאורך מסלול הרכבת.
בשנת 1882 הקפיאה ממשלת קוסטה ריקה את התשלום לקית', והוא לקח הלוואה על סך 1.2 מיליון לירות שטרלינג מבנקים בלונדון על מנת להמשיך את המיזם. בשנת 1884 הסכימה ממשלתו של הנשיא פרוספרו פנררדס אורמונו להעניק לקית' שטח חופשי ממסים בשטח 3,200 קילומטרים מרובעים לאורך מסילת הרכבת, והסכם חכירה למשך 99 שנים להפעלת קו הרכבת. השלמת קו הרכבת הסתיימה בשנת 1880 אך בשל מיעוט הנוסעים בקו היו הרווחים נמוכים מהמצופה. עסקי גידול הבננות התגלו כרווחיים ביותר. הבננות גודלו בשטחים סביב המסילה, המטען הועבר ברכבת לעיר הנמל לימון, ומשם באוניית מסע לארצות הברית. תוך זמן קצר הפך קית' לאחד מהדמויות הדומיננטיות במסחר הבננות במרכז אמריקה.
הקמת החברה
בשנת 1899, בעקבות הפסדים כספיים בבורסה, מיזג קית' את עסקיו עם חברת הפירות של בוסטון (Boston Fruit Company), שהוקמה בשנת 1870, והייתה בבעלות אנדרו פרסטון (Andrew Preston). בעקבות המיזוג בין שני הגופים הוקמה חברת הפירות המאוחדת. מטה החברה מוקם בבוסטון, ופטרסון שימש כמנהל, בעוד שקית' שימש כסגנו. בעת הקמתה הוערך שוויה ב-11,230,000 דולרים.
בשנת 1901 השיגה החברה דריסת רגל משמעותית בגואטמלה בעידודו של הנשיא הגנרל חורה אוּבִּיקוֹ, כשקיבלה לידיה את ניהול שירותי הדואר במדינה. בד בבד גם רכשה את מניות השליטה בשירותי החשמל, מסילות הברזל, שירותי הטלגרף ורכשה 40% מהאדמות במדינה. בשנות השלושים הוערך שווי החברה ב-215 מיליון דולרים. היא מיזגה לתוכה כ-20 חברות, והייתה למעסיק הגדול ביותר במרכז אמריקה.
בשפל הגדול
בשנת 1930 מכר סאם זמורי (Sam Zemurray) את חברת Cuyamel Fruit שבבעלותו לחברת הפירות המאוחדת תמורת 31 מיליון דולרים במניות ופרש מעולם העסקים. בעקבות ניהול לא מוצלח והשפל הגדול שפקד את ארצות הברית באותה תקופה, צנח ערך מניות החברה ב-90%. בשנת 1933, הדיח זמורי את מועצת המנהלים של החברה והחל בניהולה. הוא ערך בה שינויים מבניים, שיקם אותה והחזיר אותה לרווחיות. הוא המשיך לכהן כנשיא החברה עד לשנת 1951.
סוף המאה ה-20
בשנת 1968 רכש איש העסקים אלי מ. בלאק (Eli M. Black) 733,000 ממניות החברה ובכך הפך לבעל המניות הגדול ביותר.
בשנת 1969 רכש תאגיד זאפטה, חברה לסחר בנפט בבעלות ג'ורג' הרברט ווקר בוש, לימים נשיא ארצות הברית, חלקים נכבדים ממניות החברה.
בשנת 1970 איחד בלאק את חברת הפירות המאוחדת עם חברה נוספת בשליטתו, AMK, ומהאיחוד נוצרה חברת United Brands Company.
בשנת 1975 התאבד בלאק בקפיצה ממשרדו בקומה ה-44 בבניין פאן אם (בימינו נקרא בניין מט לייף) בניו יורק. חקירה שהחלה בעקבות האירוע על ידי הרשות לניירות ערך של ארצות הברית, חשפה שערורייה המכונה לעיתים בננה-גייט. מסתבר כי החברה שיחדה את אוסוואלדו לופז ארלנו (Oswaldo López Arellano), נשיא הונדורס כדי שיפחית מסי יצוא. המסחר במניות החברה הוקפא ולופז הודח בהפיכה צבאית.
לאחר מותו של בלאק, נרכשה התאגיד על ידי חברה בבעלות המליונר האמריקאי קארל לינדנר ג'וניור (.Carl Lindner, Jr). שמה שונה בשנית ומאז היא נקראת צ'יקיטה ברנדס, Chiquita Brands International.
באוגוסט 2014 רכשה משפחת ספרא, משפחת בנקאים יהודית מברזיל את חברת צ'יקיטה ברנדס תמורת כ-610 מיליון דולר.
במהלך רוב שנות קיומה של חברת הפירות המאוחדת, יריבתה העסקית העיקרית הייתה חברת Standard Fruit Company, בימינו נקראת Dole Food Company.
חבר משרתי קבע והגמלאים
ארגון חבר משרתי קבע והגמלאים בע"מ (בקצרה: "חבר") הוא חברה פרטית במעמד מלכ"ר.
בראשית דרכו, שימש "חבר" כקרן למתן הלוואות הדדיות למשרתי הקבע בהתבסס על ערכים חברתיים ומוסריים, כגון ערבות הדדית וסולידריות, המשקפים את שותפות הגורל בין חיילי צה"ל. עם השנים הורחבה פעילותו לתחומים נוספים כגון: תרבות פנאי, רווחה ופיננסים.
מימון
"חבר" ממומן מדמי חבר של משרתי הקבע, מריביות על הלוואות ומהשתתפות משרד הביטחון.
חזון, ייעוד וערכים
החזון של "חבר" - להיות ארגון הרווחה, הצרכנות והפיננסים המוביל בישראל, לפעול במקצוענות ומתוך שליחות למתן שירותים איכותיים וחדשניים לעמיתים ולבני משפחותיהם, תוך שמירה על ערכי הארגון.
הייעוד שקבע "חבר" (נכון לשנת 2020) הוא "שיפור איכות החיים, רמת החיים ורווחת הפרט של עמיתי "חבר" ובני משפחותיהם".
הערכים המנחים את פעילות "חבר" הם: מקצוענות, משפחתיות וגאוות יחידה, אמינות ואיכות, מובילות ועוצמה, יוזמה וחדשנות, שירות מכל הלב, אחריות חברתית.
הגדרה לעמית
עמית "חבר" הוא כל מי שמשלם דמי חבר ונמנה עם האוכלוסיות הבאות:
יודגש כי כל חייל המתחייב לשירות קבע הופך באופן אוטומטי, מתחילת שירות הקבע, להיות עמית "חבר" ומתחיל לשלם דמי חבר.
פעילויות הארגון
תרבות הפנאי - הצגות ומופעים, אתרים ופארקים, מנויים שונים לשוחרי התרבות והספורט, שוברי ספא ורומנטיקה, אירוח כפרי ולינה, מבצעי קולנוע, פעילות אתגרית, טיולים וסיורים, ימי וערבי כיף, הפקות בלעדיות, קורסים וסדנאות, אירועי "ביחד", כיופית, מצה"ל ועוד.
"חבר" ידע - מערך העשרה וידע רב-תחומי המבוסס על שיתופי פעולה אסטרטגיים עם מוסדות וגופי הדרכה שונים, במגוון תחומים ובפריסה ארצית.
ביטוחים - ביטוח חיים, ביטוח הוצאות ריפוי שיניים, ביטוח בריאות, ביטוח תאונות אישיות, ביטוח נסיעות לחו"ל, ביטוח אלמנטרי (רכב, דירה).
כרטיס "חבר" טעמים ("הכרטיס הכחול") - כרטיס מגנטי נטען רב-פעמי המעניק 30% הנחה לשימוש במסעדות ובתי קפה במהלך כל השבוע.
מועדון חבר צרכנות
מח"צ הוקם במטרה לפעול בתחומי הצרכנות השונים, תוך ניצול יתרון גודל האוכלוסייה הנמנית עליו, זאת על-מנת להקנות לחברים בו תנאים מיטביים בכל תחומי הצרכנות והשירותים.
בין היתר פועל מח"צ בתחומי החשמל, מזון, סלולר ותחומי צרכנות נוספים, כמו גם פועל להגיע להסדרים למתן הנחות במסגרת כרטיס אשראי חוץ בנקאי "חבר", ירידי צרכנות, מבצעי רכב, מבצעי דיור והנחות בתחום תיירות חוץ ופנים.
יריד חבר
בכל שנה מתקיימים שני ירידי צרכנות לקראת ראש השנה ופסח, בגני התערוכה בתל אביב, משך כל יריד כ-18 ימים.
עמיתי "חבר" ובני משפחותיהם מקרבה ראשונה זכאים לרכוש ביריד.
כל עמית המבקר ביריד מקבל מתנה חינם (הממומנת על ידי החברות המציגות ביריד) וחניה חינם בחניונים הסמוכים.
בשנת 2020, עקב התפרצות מחלת נגיף קורונה 2019 ומגבלות ההתקהלות שהוטלו בעקבותיה, בוטלו הירידים לפסח תש"ף וראש השנה תשפ"א.
דייוויד קוסטבייל
דייוויד קוסטבייל (באנגלית: David Costabile; נולד ב-9 בינואר 1967) הוא שחקן אמריקאי. מוכר בעיקר בתפקידיו בכמה סדרות טלוויזיה כגון "מיליארדים", "שובר שורות", "טיסת הקונקורד", "Suits", "הסמויה". השתתף גם בהצגות בברודוויי.
ביוגרפיה
קוסטבייל נולד בוושינגטון הבירה, להורים ממוצא איטלקי. לאחר סיום לימודי התיכון ב-1985, החל ללמוד באוניברסיטת טאפטס, וסיים את לימודיו באוניברסיטת ניו יורק בתוכנית מיוחדת ללימודי משחק ב-1998. החל להופיע בברודוויי והשתתף בין השאר במחזמר "טיטניק" ב-1997 ו"הסערה" ב-1995. בשנת 2005 הופיע בתור לאנס ב"שני אדונים מוורונה".
קוסטבייל ידוע בעיקר בזכות תפקידיו הטלוויזיוניים ב"הסמויה" (בתור תומאס קלאבנוב, העורך הראשי של "בולטימור סאן"), "טיסת הקונקורד" (בתור דאג), "Suits" (בתור דניאל הרדמן, לשעבר שותף בכיר במשרד עורכי הדין של פירסון הרדמן), ו"שובר שורות"(כגיל בטיקר). בנוסף שיחק קוסטבייל באחד התפקידים הראשיים בסדרה "מיליארדים" בתור מייק "ואגס" וגנר.
קוסטבייל הופיע בתפקידי משנה בסדרות רבות.
הוא הופיע גם במספר פרסומות טלוויזיה, כולל מודעות עבור מיקרוסופט ו-FedEx.
חיים אישיים
ב-2012, נישא לאלייזה באלדי. לזוג שתי בנות, והם גרים בניו יורק.
פסח גרופר
פסח (פייסי) גרופר (21 באוגוסט 1924 – 29 באפריל 2013) היה חבר הכנסת ושר בממשלת ישראל.
ביוגרפיה
נולד ביפו למלכה ולאליהו גרופר, בן זכרון יעקב, וגדל בנווה צדק. בשנת 1936 עבר עם משפחתו לעתלית, שם התגוררו דודו מצד אביו, דוד, ומשפחתו. גרופר התגורר בעתלית עד יום מותו.
היה פעיל במוסדות אגודת הכורמים, בהתאחדות האיכרים, ונציג ציבור בבית הדין לעבודה בחיפה. כל פעילותו הפוליטית מקום המדינה ועד היבחרו לכנסת הייתה במסגרת המפלגה הליברלית הישראלית (הציונים הכלליים).
במועצת עתלית
בשנים 1959–1962 כיהן כחבר המועצה המקומית עתלית, מטעם הליברלים. במאי 1962 נבחר לראש המועצה לאחר שיצר קואליציה עם הדתיים והדיח את ראש המועצה מטעם מפא"י. בתחילת 1963 הסתכסך גרופר עם סגנו מהדתיים, חנניה עמר, שעבר לאופוזיציה, אך המשיך לכהן כראש מועצה בחסות חבר מפא"י שעזב את מפלגתו והקים סיעה עצמאית. בשנת 1963 הביא גרופר להכרה בעתלית כעיירת עולים. בתחילת 1964 הודח גרופר מראשות המועצה על ידי איש סיעתו, צבי שפירא, שחבר לאנשי מפא"י. שפירא טען שבמקור הוא היה אמור להיות ראש המועצה, אך גרופר שכנע את הדתיים להתנות את תמיכתם בליברלים בכך שגרופר יהיה ראש המועצה. בספטמבר 1964 חבר גרופר לחנניה עמר, בהסכם שקבע שעמר יהיה ראש מועצה בשכר מלא וגרופר יהיה סגנו.
בכנסת
ב-1974 נבחר לראשונה לכנסת השמינית מטעם הליכוד. באותה הכנסת היה חבר בוועדת הכלכלה, ועדת החוץ והביטחון וועדת העבודה, הרווחה והבריאות. בכנסת התשיעית היה חבר בוועדת הכספים וועדת החוץ והביטחון. ב-1981 מונה ליו"ר ועדת המשנה לתקציב הביטחון. בכנסת ה-12 היה חבר בוועדת הכספים וועדת הכלכלה. בתחילת 1979 פורסמו טענות על כך שלקח כסף מאגודת הכורמים. גרופר טען שמדובר בהוצאות נסיעה לארצות הברית והיועץ המשפטי לממשלה דחה את המלצת המשטרה להעמידו לדין.
במשך תקופת כהונתו בכנסת התאפיינה פעילותו הפוליטית בארגון הלובי החקלאי, הקמת יישובים והתיישבות ברחבי ארץ ישראל. גרופר התנגד להעלאת מחירי המים לחקלאים ויצא נגד טענות מבקר המדינה לשאיבת יתר של מים ופגיעה במאגרי המים של ישראל. כן התנגד להעברת סמכויות ממשרד החקלאות למשרד לאיכות הסביבה.
המלון של פיני
המלון של פיני היא קומדיית מצבים ישראלית, בכיכובו של ישראל קטורזה. העלילה מתרחשת במלון "הברון" שבנתניה. הסדרה שודרה החל מ-12 בנובמבר בערוץ הילדים ללקוחות HOT והחל מ-1 בינואר 2018 משודרת בערוץ הילדים המחודש ללקוחות סלקום TV ופרטנר TV. העונה הראשונה הסתיימה ב-24 בדצמבר 2017.
פסח גרופר
בכנסת
במהלך כהונת הכנסת פרש למפלגה לקידום הרעיון הציוני בראשות יצחק מודעי, ואחר-כך הקים עם נוספים את המפלגה הליברלית החדשה.
המלון של פיני
עלילה
מנהל המלון, פיני רובנס (ישראל קטורזה) נקלע לחובות מצטברים של שני מיליון שקלים. הוא מנסה להציל את המלון מממשפחת קונטיננטל שמנסה להשתלט על המלון ולשייך אותו לרשת המלונות שלה. אלכס רובנס (נוי שליין), ביתו של פיני, עוזרת לו בכל בעיה וכך הם שומרים על המלון. העובדים של פיני, שלומי "בלוטה" לוי (קובי מימון) המציל בבריכה, רוזה כהן כהן (שושה גורן) החדרנית ובילי (גיה באר גורביץ') הבשלנית עוזרים לפיני בתפקוד המלון ובהשגת הכסף. חבריה של אלכס מצטרפים גם הם לצוות העובדים של המלון ועוזרים לפיני.
פסח גרופר
אחרית ימיו
בתום כהונתו בכנסת נבחר לנשיא התאחדות האיכרים ויו"ר מועצת המנהלים של חברת "עמיר" להספקה חקלאית, יו"ר אגודת הכורמים שהיא בעלת יקבי כרמל מזרחי ויו"ר בית הספר התיכון החקלאי פרדס חנה. היה חבר גם בלשכת המסחר.
המלון של פיני
קישורים חיצוניים
אתר הסדרה
פסח גרופר
אחרית ימיו
נפטר בשיבה טובה ונטמן בבית העלמין בעתלית, הותיר משפחה, ילדים ונכדים.
ציצוב
ציצוב (בפולנית: Cyców) הוא כפר במחוז לנצ'נה שבפרובינציית לובלין בפולין, כ-19 ק"מ מזרחית ללנצ'נה, בו התקיימה עד השואה קהילה יהודית.
הכפר ציצוב, השוכן בסמוך לאחד מיובליו של נהר וייפז', נזכר מהמאה ה-15, עת הייתה בנויה בו כנסייה אורתודוקסית. במשך השנים היה הכפר בבעלות משפחות אצולה פולניות.
בשנת 1921 נמנו בכפר 181 יהודים, קרוב לרבע מתושביו, ואלו השתייכו בחלקם לאגודת ישראל ובחלקם לתנועת המזרחי. עם פרוץ מלחמת העולם השנייה הגיעו לכפר פליטים יהודים מיישובי הסביבה, ומספר היהודים במקום הגיע ל-465. עם כיבוש היישוב בידי הגרמנים גייסו אלו את יהודיו לעבודות כפייה. ביוני 1942 שילחו הגרמנים את כל יהודי היישוב למחנה ההשמדה סוביבור, תוך רצח המסתתרים במקום. איכר פולני מהכפר הסמוך פלוצ'ין, אשר התגלה מסתיר יהודים בביתו, הוצא להורג בידי הגרמנים.
ה'תנ"ב
אירועים
בדיהרנפורט, שבתי משורר בס הדפיס לראשונה את ספר "מגיני ארץ" – שולחן ערוך אורח חיים עם פירושי מגן אברהם ומגן דוד
היינריך גייסלר
יוהאן היינריך וילהלם גייסלר (26 במאי 1814 - 24 בינואר 1879) היה פיזיקאי גרמני הידוע בעיקר בזכות המצאת שפופרת גייסלר, שהייתה שפופרת קתודית עשויה זכוכית, שבה ניתן היה לצפות בהתפרקויות חשמליות בין אלקטרודות הנמצאות באזור השאוב מאוויר.
הוא נולד בתורינגיה לאב שהיה מהנדס ועסק בייצור זכוכית. בשנת 1855 השתתף בתערוכה עולמית בפריז וקיבל מדליית זהב על מכשירי מדידה שונים. ההמצאות שלו היו פריצת דרך שנתנה אפשרות לבניית מכשירים שונים כולל מנורות פלואורסצנט וטלוויזיות.
בשנת 1868 הוזמן לאוניברסיטת בון ולימד שם עד מותו.
דבי וסרמן שולץ
ראשית חייה
וסרמן נולדה בקווינס שבניו יורק וגדלה בלונג איילנד. וסרמן שולץ בוגרת תואר ראשון ושני במדע המדינה מאוניברסיטת פלורידה.
באוניברסיטת פלורידה, הייתה וסרמן שולץ פעילה באגודת הסטודנטים וכיהנה כמייסדת ונשיאת סנאט הסטודנטים ונשיאת ממשל הסטודנטים לאזור ראוולינגס. היא הייתה חברה במועדוני היוקרה "המעגל" ו-"Phi Beta Kappa", אשר שניהם מהווים מועדון כבוד אקדמי ונחשבים לכבוד הגדול ביותר המוענק לסטודנט אשר חברות בהם היא הכרה בהישגי ההצטיינות של התלמיד בתחומים שונים כולל הנהגה פוליטית, כמו גם קיבלה תואר כבוד מאיגוד מעונות הסטודנטים הבינלאומי (NACURH), אשר מעניק תוארי הכרה על הצטיינות בהנהגה באוניברסיטאות ומכללות. מאוחר יותר, היא נתנה קרדיט לניסיון הפוליטי שלה כסטודנטית על פיתוח "האהבה לפוליטיקה והתהליך הפוליטי". לאחר מכן וסרמן שולץ הפכה למרכזת תוכניות ומורה בפלורידה קולג'.
פוליטיקה של פלורידה
ב-1988, עוד בהיותה סטודנטית בגיינסביל, היכן שהייתה האוניברסיטה שלה מחוץ למקום מגוריה, היא הפכה לעוזרת של היהודי פיטר דויטש בתחילת הקריירה שלו כמחוקק ברמה מדינתית. בסופו של דבר היא הפכה לראש הצוות שלו והמשיכה לסייע לו כשהוא היה בבית המחוקקים של פלורידה. היא נחשבת כקרובה לקו האידאולוגי של דויטש. וסרמן שולץ היא פוליטיקאית בעד הפלות, במה שמכונה פוליטיקאי פרו-בחירה, המגדיר את זכותה של האישה לבחירה על גופה ועוברה, בעד פיקוח על נשיאת נשק ובעד זכויות ההומוסקסואלים.
ב-1992, ויתר דויטש על המושב שלו בבית המחוקקים של פלורידה כדי לרוץ ובסופו של דבר גם לנצח למושב ברמה הארצית, של בית הנבחרים של ארצות הברית, עבור המושב של המחוז ה-20 של פלורידה. וסרמן שולץ נזכרה מאוחר יותר כיצד היא קיבלה טלפון מדויטש, "זה היה באמת מדהים. הוא התקשר לבית שלי יום אחד באמצע דיון חקיקתי ואמר שאת יכולה לרוץ במרוץ שלי, הבית שלך הוא המחוז שלי". אף על פי שגרה במחוז רק מזה שלוש שנים, וסרמן שולץ זכתה ב-53% מהקולות במרוץ של שישה ראשים בפריימריס הדמוקרטים באותה שנה והצליחה לחמוק מסיבוב שני. היא נצחה בבחירות הכלליות וירשה את דויטש במושב בית המחוקקים של פלורידה. בגיל 26, היא הפכה לאישה המחוקקת הצעירה ביותר בתולדות בית המחוקקים של פלורידה. היא כיהנה שם שמונה שנים ונאלצה לעזוב עקב מגבלות חוקיות על מספר הכהונות. עם ניסיון בבית המחוקקים של פלורידה, היא רצה לסנאט של פלורידה בשנת 2000 ושוב נצחה. בזמן כהונתה בסנאט של פלורידה היא נחשבה כאחת מהנציגות הליברליות ביותר בבית מחוקקים זה.
בית הנבחרים של ארצות הברית
וסרמן שולץ חברה במועצה הלאומית של היהודים הדמוקרטים, אשר שמה לה למטרה להפריד בין דת ומדינה, יחסי ארצות הברית–ישראל איתנים וזכויות פוריות, כמו גם בארגון הבינלאומי להורות מתוכננת ובארגון ההסתדרות הציונית הדסה. בנושא של מלחמת עיראק, היא הצביעה בעד החוק המכריז על עיראק כהסחה מהמלחמה בטרור, דעה שרווחת יותר ויותר בוושינגטון עקב ההסתבכות בעיראק והמודיעין המוטעה שהוביל אליה ורבים מהדמוקרטים מאמינים כי המלחמה האמיתית בטרור היא מלחמת אפגניסטן שהייתה התגובה האמיתית לפיגועי 11 בספטמבר וכי עיראק היא רק גרורה מיותרת של מלחמה זו. היא הצביעה בעד הערכות מחדש של הכוחות האמריקנים מחוץ לעיראק בתוך 90 יום ונגד ההכרזה על עיראק כחלק מן המלחמה העולמית בטרור ללא תאריך יציאה.
בבחירות הכלליות, המתחרה הרפובליקנית שלה הייתה מרגרט הוסטטר, סוכנת נדל"ן ושמרנית גלויה, כאשר המחוז ה-20 של פלורידה הוא מחוז כבד של הדמוקרטים והוסטטר ניצבה כנגד סיכויים כמעט בלתי אפשריים בבחירות הכלליות. היא נודעה לשמצה על התקפותיה על וסרמן שולץ. אתר הקמפיין של הוסטטר התקיף בבאנר את וסרמן שולץ על מחאתה כנגד תמונה של הדגל האמריקאי עם צלב נוצרי עליו שהוצג בבניין ממשלתי. הוסטטר כתבה, "בחרו במרגרט הוסטטר ב-2 בנובמבר ושילחו מסר ברור שאמריקנים מכבדים ותומכים... בתפקיד היסודי שהיה לנצרות בייסוד האומה הגדולה שלנו. הזכויות שלנו באות מאלוהים, לא מהמדינה". הוסטטר גם רמזה שווסרמן שולץ לא צריכה להיבחר כיוון שלא יהיה לה מספיק זמן להקדיש לקונגרס מפני שלושת ילדיה הצעירים.